|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| TABUĽKA ZHODY **návrhu zákona s právom Európskej únie** | | | | | | | | | |
| **Smernica Európskeho parlamentu a Rady 2011/93/EÚ z 13. decembra 2011 o boji proti sexuálnemu zneužívaniu a sexuálnemu vykorisťovaniu detí a boji proti detskej pornografii, ktorou sa nahrádza rámcové rozhodnutie Rady 2004/68/SVV (Ú. v. EÚ L 335, 17. 12. 2011)** | | | **Návrh zákona č.../2023 Z. z. o športe a o doplnení niektorých zákonov v znení neskorších predpisov** | | | | | | |
| 1 | 2 | 3 | 4 | 5 | 6 | 7 | 8 | 9 | 10 |
| Čl. 10 | 1. S cieľom vyhnúť sa riziku možného opakovania trestných činov členské štáty prijmú opatrenia potrebné na zabezpečenie toho, aby sa fyzickej osobe, ktorá bola odsúdená za spáchanie niektorého z trestných činov uvedených v článkoch 3 až 7, mohlo dočasne alebo trvale zabrániť vo vykonávaní prinajmenšom profesionálnych aktivít zahŕňajúcich priamy a pravidelný kontakt s deťmi.  2. Členské štáty prijmú potrebné opatrenia na zabezpečenie toho, aby boli zamestnávatelia pri nábore osoby na profesijné alebo organizované dobrovoľnícke aktivity, pri ktorých dochádza k priamemu a pravidelnému kontaktu s deťmi, oprávnení v súlade s vnútroštátnym právom akýmkoľvek vhodným spôsobom – ako napríklad prostredníctvom dotknutej osoby – požiadať o informácie o existencii odsúdení za trestné činy uvedené v článkoch 3 až 7, ktoré sú zaznamenané v trestnom registri, alebo o existencii akýchkoľvek zákazov vykonávania aktivít, pri ktorých dochádza k priamemu a pravidelnému kontaktu s deťmi, vyplývajúcich z týchto odsúdení. | N | **Návrh**  **Zákon č. .../2023 Z. z.** | § 80  O: 1 až 8 | 1. Na výkon činnosti športového odborníka sa vyžaduje bezúhonnosť. Športový odborník sa považuje za bezúhonného, ak nebol právoplatne odsúdený za zločin alebo trestný čin proti poriadku vo verejných veciach a ak ide o športového odborníka v športe mládeže ani za trestný čin sexuálneho zneužívania, trestný čin rozširovania detskej pornografie alebo trestný čin prechovávania detskej pornografie a účasť na detskom pornografickom predstavení. 2. Na výkon činnosti štatutárneho orgánu a kontrolného orgánu športovej organizácie alebo ich člena sa vyžaduje bezúhonnosť. Za bezúhonného sa na tento účel považuje ten, kto nebol právoplatne odsúdený za trestný čin proti majetku, hospodársky trestný čin alebo za trestný čin proti poriadku vo verejných veciach. 3. Za bezúhonného sa považuje aj ten, komu bolo odsúdenie za trestný čin podľa odseku 1 alebo odseku 2 zahladené alebo sa na neho hľadí, akoby nebol za takýto čin odsúdený; to neplatí, ak ide o vykonávanie činnosti športového odborníka v športe mládeže. 4. Bezúhonnosť podľa odseku 1 a 2 sa preukazuje pri zápise do registra fyzických osôb v športe písomným čestným vyhlásením; ak ide o vykonávanie činnosti športového odborníka v športe mládeže, výpisom z registra trestov pre prácu s deťmi a mládežou.27) 5. Na výkon funkcie hlavného kontrolóra športu a člena a náhradníka komisie pre konanie vo veci dopingu sa vyžaduje bezúhonnosť. Za bezúhonného sa považuje ten, kto nebol právoplatne odsúdený za úmyselný trestný čin, ak odsúdenie nebolo zahladené. Bezúhonnosť sa preukazuje pred začiatkom výkonu funkcie výpisom z registra trestov. 6. Na účely preukázania bezúhonnosti podľa odseku 4 a 5 a na účely kontroly plnenia podmienky podľa odseku 7 poskytne fyzická osoba údaje potrebné na vyžiadanie výpisu z registra trestov.28) Údaje podľa prvej vety ministerstvo školstva bezodkladne zašle v elektronickej podobe prostredníctvom elektronickej komunikácie Generálnej prokuratúre Slovenskej republiky na vydanie výpisu z registra trestov pre prácu s deťmi a mládežou. Ak príslušné orgány členských štátov Európskej únie alebo príslušné orgány tretích štátov taký doklad nevydávajú, výpis z registra trestov pre prácu s deťmi a mládežou sa nahrádza obdobným dokladom vydaným príslušným orgánom nie starším ako tri mesiace. 7. Podmienka bezúhonnosti musí byť splnená po celý čas výkonu činnosti športového odborníka alebo po celý čas výkonu funkcie. 8. Stratu bezúhonnosti je fyzická osoba povinná bezodkladne oznámiť 9. športovej organizácii, pre ktorú vykonáva činnosť športového odborníka alebo funkciu, 10. ministerstvu školstva, ak ide o člena a náhradníka komisie pre konanie vo veci dopingu, 11. Úradu vlády Slovenskej republiky, ak ide o hlavného kontrolóra športu.   Poznámky pod čiarou k odkazom 30 a 31:  27) § 11 ods. 1 písm. b) zákona č. .../2023 Z. z. o registri trestov a o zmene a doplnení niektorých zákonov.  28) § 12 ods. 4 písm. a) zákona č. .../2023 Z. z. | Ú |  | GP-N |  |

LEGENDA:

|  |  |  |  |
| --- | --- | --- | --- |
| V stĺpci (1):  Č – článok  O – odsek  V – veta  P – číslo (písmeno) | V stĺpci (3):  N – bežná transpozícia  O – transpozícia s možnosťou voľby  D – transpozícia podľa úvahy (dobrovoľná)  n.a. – transpozícia sa neuskutočňuje  V stĺpci (9)  GP – A a) až g): goldplating je identifikovaný  GP – N: goldplating nie je identifikovaný | V stĺpci (5):  Č – článok  § – paragraf  O – odsek  V – veta  P – písmeno (číslo) | V stĺpci (7):  Ú – úplná zhoda (ak bolo ustanovenie smernice prebraté v celom rozsahu, správne, v príslušnej forme, so zabezpečenou inštitucionálnou infraštruktúrou, s príslušnými sankciami a vo vzájomnej súvislosti)  Č – čiastočná zhoda (ak minimálne jedna z podmienok úplnej zhody nie je splnená)  Ž – žiadna zhoda (ak nebola dosiahnutá ani úplná ani čiast. zhoda alebo k prebratiu dôjde v budúcnosti)  n.a. – neaplikovateľnosť (ak sa ustanovenie smernice netýka SR alebo nie je potrebné ho prebrať) |